CELEX: 62018CA0664
Language: fi
Date: 2021-03-04 00:00:00
Title: Asia C-664/18: Unionin tuomioistuimen tuomio (seitsemäs jaosto) 4.3.2021 – Euroopan komissio v. Ison-Britannian ja Pohjois-Irlannin yhdistynyt kuningaskunta (Jäsenyysvelvoitteiden noudattamatta jättäminen – Ympäristö – Direktiivi 2008/50/EY – Ilmanlaatu – 13 artiklan 1 kohta ja liite XI – Järjestelmällinen ja jatkuva typpidioksidin (NO2) raja-arvojen ylittäminen Yhdistyneen kuningaskunnan tietyillä alueilla ja tietyissä taajamissa – 23 artiklan 1 kohta – Liite XV – ”Mahdollisimman lyhyt” ylityksen kesto – Asianmukaiset toimenpiteet)

3.5.2021   
            
            
               FI
            
            
               Euroopan unionin virallinen lehti
            
            
               C 163/2
            
         
      Unionin tuomioistuimen tuomio (seitsemäs jaosto) 4.3.2021 – Euroopan komissio v. Ison-Britannian ja Pohjois-Irlannin yhdistynyt kuningaskunta
      (Asia C-664/18) (1)
      
      (Jäsenyysvelvoitteiden noudattamatta jättäminen - Ympäristö - Direktiivi 2008/50/EY - Ilmanlaatu - 13 artiklan 1 kohta ja liite XI - Järjestelmällinen ja jatkuva typpidioksidin (NO2) raja-arvojen ylittäminen Yhdistyneen kuningaskunnan tietyillä alueilla ja tietyissä taajamissa - 23 artiklan 1 kohta - Liite XV - ”Mahdollisimman lyhyt” ylityksen kesto - Asianmukaiset toimenpiteet)
      (2021/C 163/02)
      Oikeudenkäyntikieli: englanti
      
         Asianosaiset
      
      
         Kantaja: Euroopan komissio (asiamiehet: aluksi J. Norris ja K. Petersen, sitten E. Manhaeve ja J. Norris)
      
         Vastaaja: Ison-Britannian ja Pohjois-Irlannin yhdistynyt kuningaskunta (asiamiehet: F. Shibli, avustajanaan J. Morrison, Barrister)
      
         Väliintulija, joka tukee vastaajan vaatimuksia: Saksan liittotasavalta (asiamiehet: aluksi T. Henze ja S. Eisenberg, sittemmin J. Möller ja S. Eisenberg, avustajinaan U. Karpenstein, F. Fellenberg ja K. Dingemann, Rechtsanwälte)
      
         Tuomiolauselma
      
      
                  1)
               
               
                  Ison-Britannian ja Pohjois-Irlannin yhdistynyt kuningaskunta
                  on jättänyt noudattamatta sille ilmanlaadusta ja sen parantamisesta 21.5.2008 annetun Euroopan parlamentin ja neuvoston direktiivin 2008/50/EY 13 artiklan 1 kohdan, luettuna yhdessä saman direktiivin liitteen XI kanssa, nojalla kuuluvia velvoitteita, kun se on järjestelmällisesti ja jatkuvasti ylittänyt typpidioksidia koskevat vuosiraja-arvot 16 Yhdistyneen kuningaskunnan alueella eli alueilla UK0001 (Suur-Lontoon taajama); UK0002 (West Midlandsin taajama); UK0003 (Suur-Manchesterin taajama); UK0004 (West Yorkshiren taajama); UK0013 (Teessiden taajama); UK0014 (The Potteries); UK0018 (Kingston upon Hull); UK0019 (Southamptonin taajama); UK0024 (Glasgow’n taajama); UK0029 (Eastern); UK0031 (South East); UK0032 (East Midlands); UK0033 (North West & Merseyside); UK0034 (Yorkshire & Humberside); UK0035 (West Midlands) ja UK0036 (North East) ja typpidioksidia koskevat tuntiraja-arvot alueella UK0001 (Suur-Lontoon taajama) 1.1.2010 lähtien ja vuoteen 2017 loppuun asti,
                  ja
                  on jättänyt noudattamatta sille direktiivin 2008/50 23 artiklan 1 kohdan, luettuna yksin ja yhdessä saman direktiivin liitteen XV kanssa, nojalla kuuluvia velvoitteita ja erityisesti kyseisen direktiivin 23 artiklan 1 kohdan toisen alakohdan nojalla kuuluvaa velvollisuutta taata, että ylityksen kesto on mahdollisimman lyhyt, kun se ei ole toteuttanut 11.6.2010 alkaen asianmukaisia toimenpiteitä sen varmistamiseksi, että typpidioksidia koskevia raja-arvoja noudatetaan kaikilla näillä alueilla.
               
            
                  2)
               
               
                  Ison-Britannian ja Pohjois-Irlannin yhdistynyt kuningaskunta velvoitetaan vastaamaan omista oikeudenkäyntikuluistaan ja korvaamaan Euroopan komissiolle aiheutuneet oikeudenkäyntikulut.
               
            
                  3)
               
               
                  Saksan liittotasavalta vastaa omista oikeudenkäyntikuluistaan.
               
            
         (1)  EUVL C 445, 10.12.2018.